CELEX: C2010/028A/01
Language: mt
Date: 2010-02-04 00:00:00
Title: Sejħa għal applikazzjonijiet — Direttur tat-Teknoloġiji tal-Informatika (grad AD 14 jew AD 15)

4.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               CA 28/1
            
         SEJĦA GĦAL APPLIKAZZJONIJIET
   Direttur tat-Teknoloġiji tal-Informatika (grad AD 14 jew AD 15)
   (2010/C 28 A/01)
   Il-pożizzjoni ta' Direttur tat-Teknoloġiji tal-Informatika (grad AD 14 jew AD 15) fi ħdan il-Qorti tal-Ġustizzja tal-Unjoni Ewropea ser tkun vakanti fil-futur qarib. Din il-pożizzjoni ser timtela skont l-Artikolu 29(2) tar-Regolamenti tal-Persunal.
   Natura tad-dmirijiet
   Id-Direttur tat-Teknoloġiji tal-Informatika, li jaħdem taħt l-awtorità tad-Direttur Ġenerali tal-Infrastrutturi, imexxi d-Direttorat tat-Teknoloġiji tal-Informatika (DTI) u jkun inkarigat mill-amministrazzjoni u l-koordinazzjoni tal-attivitajiet tiegħu.
   Huwa jagħti parir lid-dipartimenti kompetenti tal-Qorti dwar it-teknoloġiji tal-informatika u jħejji proposti u rapporti għal dan il-għan. Huwa jiżgura l-prospetti u l-ippjanar tal-baġit u l-ippjanar tekniku billi jieħu inkunsiderazzjoni l-prijoritajiet stabbiliti mill-istituzzjoni. Huwa jmexxi erba' unitajiet amministrattivi ta' madwar 70 uffiċjal u jikkontrolla l-provvisti ta' kumpanniji esterni magħżula għax-xogħlijiet relatati mal-informazzjoni teknoloġika. Huwa jiżgura l-konformità tas-sistemi informatiċi mar-regoli u mar-regolamenti fis-seħħ.
   Id-DTI jkun responsabbli għad-dipartimenti kollha tat-teknoloġiji tal-informatika tal-Qorti tal-Ġustizzja. Dan jinkludi wkoll id-dipartimenti ta' telekomunikazzjonijiet u multimedja.
   Kwalifiki jew diplomi meħtieġa
   
               —
            
            
               Studji universitarji kompluti ċċertifikati b'diploma;
            
         
               —
            
            
               Kapaċità rrikonoxxuta fil-kuntest ta' tmexxija u amministrazzjoni ta' dipartiment amministrattiv importanti;
            
         
               —
            
            
               Għarfien tajjeb ħafna u esperjenza tal-konsegwenzi strateġiċi tal-informatika. Esperjenza fil-qasam ġudizzjarju tkun ta' vantaġġ addizzjonali;
            
         
               —
            
            
               Esperjenza kkonfermata fl-amministrazzjoni ta' proġetti tal-informatika;
            
         
               —
            
            
               Kapaċità u esperjenza kkonfermati fil-prospetti u l-ippjanar strateġiku u t-tħejjija tar-rapporti relatati;
            
         
               —
            
            
               Għarfien tajjeb ħafna u esperjenza fil-kuntest tal-amministrazzjoni ta' baġits u tal-proċeduri għal kuntratti kbar;
            
         
               —
            
            
               Għarfien tajjeb tar-regolament finanzjarju, il-modalitajiet ta' implementazzjoni tiegħu u tad-dispożittiv leġiżlattiv applikabbli għall-istituzzjonijiet Komunitarji fis-setturi li jiddependu mid-Direttorat;
            
         
               —
            
            
               Għarfien tajjeb tal-Ingliż u tal-Franċiż.
            
         Preżentazzjoni tal-applikazzjonijiet
   L-applikazzjonijiet għal din il-pożizzjoni għandhom jaslu fil-Qorti tal-Ġustizzja permezz tal-posta elettronika , fl-indirizz DIR-DTI-CURIA@curia.europa.eu, sa mhux iktar tard mis26 ta' Frar 2010 fis-18:00. Flimkien mal-applikazzjoni, għandu jkun hemm curriculum vitae dettaljat u kull dokument ieħor utli.